open-index/open-wikipedia-markdown huggingface dataset:
Sotši Autodrom

**Sotši Autodrom** () on moottorirata Sotšin olympiapuistossa Venäjällä.

Sotši Autodromilla järjestettiin Formula 1 -historian ensimmäinen Venäjän Grand Prix. Venäjän hallitus varasi 195,4 miljoonaa Yhdysvaltain dollaria radan rakentamiseen. Kilpailu päätti kolmenkymmenen vuoden kampanjan saada Venäjälle F1-kilpailu. Venäjälle (silloiselle Neuvostoliitolle) suunniteltiin kilpailua jo vuonna 1983, mutta se peruttiin byrokraattisista syistä.

Sotši Autodromin on suunnitellut Hermann Tilke, kuten monen muunkin Formula 1 -radan. Se oli F1-sarjan neljänneksi pisin rata, heti Spa-Francorchampsin, Bakun ja Silverstonen jälkeen. Rata rakennettiin Sotšin olympiapuiston ympärille, sen virallisia avajaisia vietettiin 21. syyskuuta 2014. 1,7 kilometriä radasta on julkisia katuja.

Suomalaisista Valtteri Bottas voitti osakilpailun vuosina 2017 ja 2020. Vuoden 2017 voitto oli samalla Bottaksen uran ensimmäinen.

Venäjän osakilpailua ei ole järjestetty kauden  jälkeen; syynä tähän on ollut Venäjän hyökkäys Ukrainaan vuonna 2022.

## Voittajat
### Formula 1

### GP2

### Formula 2

### GP3

### Formula 3

### FIA World Touring Car Cup

## Lähteet
*Sochi Autodrom Formula1.com 

### Viitteet

## Aiheesta muualla
Antônio de Souza

**Antônio de Souza** CSS (s. 21. lokakuuta 1929 Bom Jesus dos Perdões) on brasilialainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Assisin hiippakunnan koadjuuttoripiispaksi sekä Egnatian titulaaripiispaksi 9. helmikuuta 1974. Piispaksi vihkiminen seurasi 16. huhtikuuta. Pääkonsekraattorina toimi Carmine Rocco, jota avustivat José Lázaro Neves ja Hélio Paschoal. 

De Souza sai 20. heinäkuuta 1977 nimityksen Assisin piispaksi, jona hän toimi, kunnes jäi eläkkeelle 27. lokakuuta 2004.

## Lähteet
José Lázaro Neves

**José Lázaro Neves** (28. huhtikuuta 1902 Campo Belo – 1. toukokuuta 1991) oli brasilialainen roomalaiskatolinen piispa. Hänet vihittiin lasaristien papiksi 19. joulukuuta 1926 ja nimitettiin Assisin hiippakunnan vihkipiispaksi sekä Abarin titulaaripiispaksi 30. elokuuta 1948. Piispaksi vihkiminen seurasi 21. marraskuuta. Pääkonsekraattorina toimi Helvécio Gomes de Oliveira, jota avustivat João Batista Cavati ja Daniel Tavares Baeta Neves.

Neves sai 12. helmikuuta 1952 nimityksen Assisin koadjuuttoripiispaksi, ja 11. helmikuuta 1956 hänestä tuli sen piispa. Hän osallistui Vatikaanin toiseen kirkolliskokoukseen ja jäi eläkkeelle 20. heinäkuuta 1977.

## Lähteet
Säätiö

**Säätiö** tarkoittaa yleisesti yhteisöä tai organisaatiota, joka on perustettu tiettyä tarkoitusta varten. Säätiöt ovat usein voittoa tuottamattomia tai niiden tarkoitus on yleishyödyllinen tai hyväntekeväisyyttä toteuttava. Säätiöiden toiminta ja niitä koskevat säädökset ovat riippuvaisia niiden kotipaikan lainsäädännöstä.

Säätiö eri maissa:

* säätiö, säätiö Alankomaissa
* säätiö, säätiö Espanjassa
* säätiö, säätiö Italiassa
* säätiö, säätiö Liechtensteinissa
* säätiö, säätiö Norjassa
* säätiö, säätiö Ranskassa
* säätiö, säätiö Ruotsissa
* säätiö, säätiö Saksassa
* säätiö, säätiö Suomessa
* säätiö, säätiö Sveitsissä
* säätiö, säätiö Yhdistynyeessä kuningaskunnassa
* säätiö, säätiö Yhdysvalloissa
Kevin Kolb

**Kevin Benjamin Kolb** (s. 24. elokuuta 1984 Victoria, Texas) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Kolb pelasi seitsemän kautta NFL-liigassa lähinnä varamiehenä. Ammattilaisurallaan Kolb edusti Philadelphia Eaglesia, Arizona Cardinalsia ja Buffalo Billsiä.

## NFL-ura

Philadelphia Eagles varasi Houstonin yliopiston joukkueessa yliopistojalkapalloa pelanneen Kolbin vuoden 2007 NFL:n varaustilaisuudessa, tilaisuuden toisella kierroksella. Hän pelasi Eaglesissä neljän kauden ajan, ensin Donovan McNabbin ja myöhemmin Michael Vickin varamiehenä.

Arizona Cardinals hankki Kolbin pelinrakentajakseen pelaajakaupalla kauden 2011 kintaalla. Hän pelasi Cardinalsin aloittavana pelinrakentajana, kunnes loukkaantui ja tulokas John Skeltonista tuli aloittava pelinrakentaja. Skelton lopulta syrjäytti Kolbin ja seuraavalla kaudella Kolbin oli tyydyttävä varamiehen rooliin. Cardinals olisi halunnut Kolbin jatkavan joukkueessa vielä kaudella 2013, mutta Kolb ei suostunut joukkueen ehdottamaan palkanalennukseen, joten hänet vapautettiin sopimuksesta.

Kolb siirtyi kaksivuotisella sopimuksella Buffalo Billsiin keväällä 2013. Kolb sai harjoituskauden ottelussa vakavan aivotärähdyksen, joka pakotti lopulta hänet lopettamaan pelaajauransa.

## Lähteet
Kiinteistövero

**Kiinteistövero** on vuosittain maksettava, kiinteistön omistukseen perustuva, vero.  Vero voi perustua pelkkään maaomistukseen, rakennuksiin tai näiden yhdistelmään. Yleensä veron suuruus määräytyy kiinteistöomaisuuden verotusarvon eli veroviranomaisen määrittämän arvon mukaan.

Kiinteistöjen verotus on ehkä parhaiten tunnettu ja tutkittu verotuksen muoto. Sitä on käytetty jo ainakin 3&nbsp;000 vuotta.

Kiinteistöverotuksen suhteellinen merkitys maailmassa on pienentynyt 1900-luvulta lähtien, sen maksimituotto on saadun kokemuksen perusteella noin 12&nbsp;% verokertymästä.

Kiinteistöverotuksen etuja ovat muun muassa läpinäkyvyys, helppo ymmärrettävyys, pienet hallinnolliset kustannukset ja ennustettavuus. 

Kiinteistöveroa on kritisoitu muun muassa siitä, että se ei ota huomioon veronmaksajan maksukykyä. Kritiikin mukaan vero kohdistuu pääomaan eikä sen tuottoon. Veron ongelmaksi on esitetty myös se, että eri omaisuuslajeja verotetaan eri tavoin.

OECD:n mukaan yritysten verottaminen on talouskasvulle haitallisinta, työn (palkan) verottaminen seuraavaksi haitallisinta, sitten omaisuuden ja perintöjen verottaminen, sitten kulutuksen verottaminen (alv) ja vähiten haitallista kiinteistöverotus.

## Katso myös
*Kiinteistövero Suomessa

## Lähteet

## Kirjallisuutta
*
Lisa Sparks

**Lisa Sparks** (s. 6. lokakuuta 1977) on yhdysvaltalainen pornonäyttelijä. Sparksilla on maailmanennätys useimmista seksikumppaneista yhden päivän aikana. Hän saavutti tämän ennätyksen 16. lokakuuta 2004 harrastettuaan yhden päivän aikana seksiä yhteensä 919 miehen kanssa.

Aikuisviihteen ulkopuolella Sparks on esiintynyt *[[The Surreal Life]]* -sarjassa sekä Mursin kappaleen ”Risky Business” -musiikkivideolla.

## Lähteet
Steve Novak

**Steven Michael ”Steve” Novak** (s. 13. kesäkuuta 1983, Libertyville, Illinois) on yhdysvaltalainen koripalloilija, pelipaikaltaan pieni laitahyökkääjä.

Novak on erikoistunut kolmen pisteen heittoihin, ja hänen heittoprosenttinsa viivan takaa oli sarjan paras kaudella 2011–2012.

## Ammattilaisura

Houston Rockets varasi Marquetten yliopistossa pelanneen Novakin vuoden  toisella kierroksella, tilaisuuden 32. pelaajana. Novak pelasi Rocketsissa kahden kauden aikana 70 ottelua, jonka jälkeen yritti vakiinnuttaa paikkansa Los Angeles Clippersin, Dallas Mavericksin ja San Antonio Spursin miehistöistä. 

Novak löysi paikkansa vasta New York Knicksistä, jossa onnistui saamaan vastuuta joukkueen kärsittyä loukkaantumissumasta. Suurimman huomion Knicksin läpimurtopelaajista keräsi kuitenkin pelintekijä Jeremy Lin. Kesällä 2012 Novak teki Knicksin kanssa neljän vuoden jatkosopimuksen, arvoltaan 15 miljoonaa dollaria.

Heinäkuussa 2013 Novak siirtyi Toronto Raptorsiin osana pelaajakauppaa, jossa Knicks hankki Andrea Bargnanin. Tämän jälkeen hän on edustanut Utah Jazzia, Oklahoma City Thunderia ja Milwaukee Bucksia.

## Lähteet
Landry Fields

**Landry Fields** (s. 27. kesäkuuta 1988 Long Beach, Kalifornia, Yhdysvallat) yhdysvaltalainen koripalloilija, pelipaikaltaan pieni laitahyökkääjä. Hän on pelannut NBA-liigan Toronto Raptorsissa. Ammattilaisurallaan Fields on edustanut myös New York Knicksiä.

## Ammattilaisura
New York Knicks varasi Stanfordin yliopistossa pelanneen Fieldsin vuoden  toisella kierroksella, tilaisuuden 39. pelaajana. Hän pelasi Knicksissä kaksi kautta, kunnes teki kesällä 2012 rajoitettuna vapaana pelaajana sopimuksen Toronto Raptorsin kanssa.

## Lähteet
Geodiversiteetti

**Geodiversiteetti** eli **geologinen monimuotoisuus** koostuu kallio- ja maaperästä sekä geologisten prosessien ja pinnanmuotojen vaihtelusta yhdessä ilmastotekijöiden kanssa. Se on osa luonnon monimuotoisuutta yhdessä biologisen monimuotoisuuden eli biodiversiteetin kanssa.

Geodiversiteettiin vaikuttavat ilmasto-olot esimerkiksi siten, että kun kallioiden ja vuoristojen kiviainesta rapautuu ja siitä syntyy maannosta,
syntyvän maannoksen tyyppi riippuu pitkälti ilmastotekijöistä. Geodiversiteetti puolestaan vaikuttaa biodiversiteettiin, sillä monimuotoiset luonnon olosuhteet tarjoavat elinpaikkoja monille eri lajeille.

Geologiseen monimuotoisuuteen kuuluvat vuoristot, joista poimuvuoret ovat syntyneet mannerten törmäyksissä ja lohkovuoret ovat syntyneet mannerliikuntojen seurauksena.
Geodiversiteettiin kuuluvat ovat myös mannerlaattojen erkaantuessa syntyneet repeämälaaksot, joihin muodostuu rotkoja ja kanjoneita. Lisäksi pinnanmuotojen vaihteluun
kuuluvia seikkoja ovat esimerkiksi jäätikkölaaksot ja niiden jäätiköiden aikaan saamat pinnanmuodot sekä aavikot.

Suomessa geodiversiteetiin ja biodiversiteetin suhdetta on tutkittu ainakin Oulun yliopistossa maantieteen tutkimusyksikössä luonnonmaantieteen näkökulmasta.

Kulttuurimaantieteessä geodiversiteetillä saatetaan viitata paitsi geologiseen, myös yleiseen maantieteelliseen monimuotoisuuteen kokemuksellisesti tai muuten. 

## Katso myös
* Biodiversiteetti
* Geomorfologia
* Geologinen muodostuma
* Vuoristo
* Rannikko
* Laakso

## Lähteet
Asa Akira

**Asa Akira** (s. 3. tammikuuta 1985) on yhdysvaltalainen pornonäyttelijä ja malli. Hän on toiminut *[[Penthouse]]n* mallina. Aatemaailmaltaan hän on feministi.

Akira syntyi New Yorkissa, mutta vietti osan nuoruuttaan Japanissa. Hän aloitti aikuisviihteen parissa Gina Lynnin tuotannossa ja toimi alkuun vain naisten välisissä kohtauksissa, tavallisesti Lynnin kanssa. Akira sittemmin siirtyi työskentelemään myös miesten kanssa ja kuvasi ensimmäisen heterokohtauksensa yhdessä Travis Knightin kanssa.

Vuonna 2009 Akira esiintyi David Aaron Clarkin pornoelokuvassa *Pure*. Elokuvassa hän esitti fetissiluolan puhelinoperaattoria, jolla oli salasuhde johtajan miehen kanssa. Akira sai suorituksestaan useiden palkintojen ehdokkuuksia. Vuonna 2012 hän teki cameoroolin elokuvassa *Starlet*. Akira aloitti uransa ohjaajana toukokuussa 2013. Vuonna 2017 Akira teki cameo-roolin television piirrossarjassa *[[Family Guy]]* (kohtaus kuvattiin vuonna 2016). Vuonna 2018 hänestä tuli Pornhubin tuotemerkin edustaja. 

## Palkinnot
* AVN Awards 2011: palkinnot luokissa "Paras anaaliseksikohtaus", "Paras kolmen henkilön seksikohtaus (nainen ja 2 miestä)", "Paras tuplapenetraatioseksikohtaus" ja "Paras pelkästään naisilla tehty kolmen henkilön seksikohtaus".
* AVN Awards 2012: palkinnot luokissa "Paras anaalikohtaus", Paras kaikkien sukupuolten julkaisu", "Paras tuplapenetraatiokohtaus", "Paras ryhmäkohtaus", "Paras yhden henkilön seksikohtaus", "Paras Tease-suoritus" ja "Paras kolmen henkilön seksikohtaus".
* AVN Awards 2013: palkinnot luokissa "Paras Showcase-elokuva", "Paras tuplapenetraatiokohtaus", "Paras ryhmäseksikohtaus", "Paras kuvakulmakohtaus", "Paras kolmen henkilön seksikohtaus" ja "Vuoden naisesiintyjä". 
*2013 Sex Award: Palkinto luokassa *Täydellinen naispari pornoalan seksikohtauksissa* (parina Jessica Drake).

## Lähteet
Purilaat

**Purilaat** eli renttuut on varhainen kuljetusväline. Yksinkertaisimmillaan purilaat koostuvat kahdesta pitkästä aisasta, jotka ovat toisesta päästä ristissä ja jonka avoimeen päähän kuljetettavat tavarat sidotaan kiinni. Vedettäessä aisojen avoin pää laahaa maata. Edistyneemmässä versiossa avoimeen päähän kiinnitetään kangas tai nahka. Aisojen väliin voidaan kiinnittää poikkipuu, joka pitää ne erillään. Purilaiden etuja ovat helppo valmistettavuus, keveys ja kärryihin tai rekiin verrattuna parempikulkuisuus vaikeassa maastossa.

Amerikan tasankointiaanit käyttivät paljon purilaita ja ennen hevosten käyttöä vetivät niitä itse tai sälyttivät ne koirille.

Suomessa purilaita vetävä hevonen valjastettiin yksinkertaisiin länkivaljaisiin, ja aisat sidottiin rahkeilla kiinni ja yhdistettiin toisiinsa välipuilla, joihin kuorma sidottiin kiinni. Aisojen väliin voitiin vielä hihnoittaa pieni puusatula. Purilaat olivat tavallaan kesäreki, koska talven lumia vastaan sen kantopinta oli kovin vaatimaton.

Talvi- ja jatkosodan aikana purilaat otettiin Suomessa uudelleen käyttöön. Niillä kuljetettiin ammuksia ja aseita sekä haavoittuneita ja kaatuneita etulinjasta pois.
 Purilaat olivat helposti ja nopeasti valmistettavissa metsästä saatavilla olevista tarpeista.
## Lähteet
* 
* 
### Viitteet
Maurício Grotto de Camargo

**Maurício Grotto de Camargo** (s. 26. syyskuuta 1957 Presidente Prudente) on brasilialainen roomalaiskatolinen arkkipiispa. Hänet vihittiin papiksi Presidente Prudenten hiippakuntaan 11. huhtikuuta 1981 ja nimitettiin Assisin hiippakunnan koadjuuttoripiispaksi 3. toukokuuta 2000. Piispaksi vihkiminen seurasi 30. heinäkuuta. Pääkonsekraattorina toimi Antônio Agostinho Marochi, jota avustivat Antônio de Souza ja Antônio Maria Mucciolo.

Grotto de Camargo sai 17. syyskuuta 2003 lisäksi nimityksen Araçatuban hiippakunnan apostoliseksi hallitsijaksi, jona hän toimi, kunnes erosi 24. toukokuuta 2004. Hänestä tuli 27. lokakuuta 2004 Assisin piispa. 19. marraskuuta 2008 hän sai nimityksen Botucatun arkkipiispaksi.

## Lähteet
Otacílio Luziano Da Silva

**Otacílio Luziano Da Silva** (s. 31. lokakuuta 1954 Maracaí) on brasilialainen roomalaiskatolinen piispa. Hänet vihittiin papiksi Assisin hiippakuntaan 6. joulukuuta 1987 ja nimitettiin 21. lokakuuta 2009 Catanduvan piispaksi, jonka virkaan hänet asetettiin 17. tammikuuta 2010. Piispaksi konsekroinnin suoritti 30. joulukuuta 2009 Maurício Grotto de Camargo, jota avustivat Antônio de Souza ja José Benedito Simão.

## Lähteet
Puunpureminen

**Puunpureminen** on hevosten stereotyyppinen käytöstapa ja huono tallitapa. Puuta pureva hevonen nojaa etuhampaillaan tukevaan ulokkeeseen ja nielee ilmaa. Tällöin kuuluu ontto korahdus. Ilman nieleminen saa aikaan endorfiinin eritystä ja näin hevonen saa mielihyvää tavastaan, mutta siitä seuraa hampaiden kulumista ja vatsavaivoja. Jatkuessaan puunpureminen vaurioittaa myös hevosen käyttämiä ulokkeita kuten karsinan rakenteita tai aidantolppia. Jotkut hevoset osaavat myös niellä ilmaa nojaamatta mihinkään: tätä kutsutaan toisinaan "imppaamiseksi".

Puunpureminen on yleensä seurausta hevosen puutteellisesta hoidosta, väärästä ruokinnasta, stressistä tai liian vähäisestä ulkoilusta ja muiden hevosten seuran puutteesta. Vanhan uskomuksen mukaan hevonen voi oppia tavan myös matkimalla toista hevosta, mutta nykytutkimusten mukaan tallissa yleistyvä puunpureminen johtuu pikemminkin talliolosuhteista.

Nykyisin on havaittu tutkimuksessa, että puunpurenta voi myös olla opittua käytöstä, toisen esimerkki voi opettaa tavan. 

Riimuun kiinnitettävän imppauspannan avulla ilman nieleminen voidaan estää, koska hevosen on tällöin mahdotonta tai hyvin vaikea käyttää puunpuremiseen tarvitsemiaan lihaksia. Panta on sovitettava huolellisesti, jottei se haittaa hevosen hengitystä eikä estä sitä syömästä ja juomasta. Panta ei kuitenkaan lopeta tapaa. Puunpureminen saattaa lakata hevosen elinolojen tai hoidon muutosten myötä, mutta usein puunpuremisen täydellinen lopettaminen on hyvin vaikeaa.
Nykyisen tiedon mukaan imppauspantaa ei suositella. Sen on katsottu tutkimusten mukaan lisäävän stressiä ja näin pahentavan hevosen oloa.
José Carlos Castanho de Almeida

**José Carlos Castanho de Almeida** (14. kesäkuuta 1930 Guareí – 27. helmikuuta 2022) oli brasilialainen roomalaiskatolinen piispa. Hänet vihittiin papiksi 8. joulukuuta 1953 ja nimitettiin Santosin hiippakunnan vihkipiispaksi sekä Urusin titulaaripiispaksi 3. maaliskuuta 1982. Piispaksi vihkiminen seurasi 2. toukokuuta. Pääkonsekraattorina toimi Paulo Evaristo Arns, jota avustivat José Lambert Filho ja David Picão

Castanho de Almeida sai 5. syyskuuta 1987 nimityksen Itumbiaran piispaksi. 23. maaliskuuta 1994 hänet nimitettiin Araçatuban piispaksi, jona hän toimi, kunnes erosi tehtävistään hiippakunnan johdossa 17. syyskuuta 2003.

## Lähteet
Malou Ejdesgaard

**Malou Ejdesgaard** (s. 13. maaliskuuta 1991) on tanskalainen tennispelaaja. Parhaimmillaan hän on ollut kaksinpelissä WTA-listan sijalla 717 syyskuussa 2010 ja nelinpelissä sijalla 285 heinäkuussa 2012. Hän on voittanut urallaan kuusi ITF-turnausta nelinpelissä. Hän aloitti tenniksenpeluun 7-vuotiaana. Hänen valmentajanaan toimii Kim Peter.

Ejdesgaard saavutti ensimmäisen otteluvoittonsa WTA-tasolla nelinpelissä pelattuaan Caroline Wozniackin kanssa Kööpenhaminan turnauksessa vuonna 2010. He voittivat turnauksen ensimmäisellä kierroksella parin Stefanie Vögele ja Yvonne Meusburger.

Fed Cupissa Ejdesgaard on edustanut Tanskaa vuodesta 2010 lähtien seitsemässä maaottelussa.

## Lähteet

## Aiheesta muualla
* Malou Ejdesgaard profiili WTA:n kotisivuilla
* Malou Ejdesgaard  profiili ITF:n kotisivuilla
Jenő Dalnoki

**Jenő Dalnoki** (12. joulukuuta 1932 Budapest – 4. helmikuuta 2006 Budapest) oli unkarilainen jalkapalloilija. 

Dalnoki voitti maajoukkueessa olympiakultaa Helsingissä 1952, jossa hän pelasi Unkarin joukkueen karsintakierroksen ottelun. Seuraavan maaottelunsa Dalnoki pelasi päivälleen neljä vuotta myöhemmin. Hän oli voittamassa myös olympiapronssia Roomassa 1960, jossa hän pelasi kaikissa Unkarin otteluissa. Maajoukkueessa hän pelasi kaikkiaan 14 ottelua vuosina 1952-1961.

Dalnoki edusti Ferencvaros -seuraa koko ammattilaisuransa 1950–1966 ollen voittamassa liigamestaruutta 1963 ja 1964 ja Unkarin cupia 1958.  

## Lähteet
* Jenő Dalnoki Bio, Stats and Results  Olympics at Sports-Reference.com 

## Aiheesta muualla
Tourville-sur-Arques

**Tourville-sur-Arques** on kunta Seine-Maritimen departementissa Ylä-Normandian hallintoalueella Ranskassa.

Kunnan tärkein nähtävyys on linna Château de Miromesnil.

## Lähteet
Jacyr Francisco Braido

**Jacyr Francisco Braido** CS (s. 17. huhtikuuta 1940 Roca Sales) on brasilialainen roomalaiskatolinen piispa. Hänet vihittiin papiksi 22. helmikuuta 1970 ja nimitettiin Santosin hiippakunnan koadjuuttoripiispaksi 22. helmikuuta 1995. Piispaksi konsekroinnin suoritti 30. huhtikuuta Luciano Pedro Mendes de Almeida, jota avustivat David Picão ja Urbano José Allgayer. Braido asetettiin virkaansa 25. toukokuuta.

26. heinäkuuta 2000 Braidosta tuli Santosin piispa.

## Lähteet
Qingchengvuori

**Qingchengvuori** () on vuori Dujiangyanin kaupungin lähistöllä Sichuanin maakunnassa Kiinassa. Aluetta pidetään taolaisuuden syntymäpaikkana. Qingchengvuoren rinteissä on 11 temppeliä ja luolia. Vuoren huippu kohoaa 2&nbsp;434 metriin, jonne on rakennettu köysirata. Qingchengvuori lisättiin Unescon maailmanperintöluetteloon yhdessä Dujiangyanin kastelujärjestelmän kanssa vuonna 2000.


Kuva:FRONT GATE OF QINGCHENG.JPG|Qingchengvuoren etuportti.
Kuva:QinChengHouShan WuLongGou.jpg|Vesiputous (Wulong Gou).
Kuva:QinChengHouShan TaiAnGuZhen.jpg|Historiallinen kaupunki Tai’an.
Kuva:白云寺.jpg|Baiyun-temppeli.


## Lähteet

## Aiheesta muualla
José Benedito Simão

**José Benedito Simão** (1. tammikuuta 1951 Caçapava – 27. marraskuuta 2015) oli brasilialainen roomalaiskatolinen piispa. Hänet vihki papiksi São Paulon arkkihiippakuntaan Paulo Evaristo Arns 7. kesäkuuta 1981. Hänet nimitettiin São Paulon vihkipiispaksi ja Tagarian titulaaripiispaksi 28. marraskuuta 2001. Piispaksi vihkiminen seurasi 25. tammikuuta 2002. Pääkonsekraattorina toimi Cláudio Hummes, jota avustivat Mauro Morelli ja Antônio Gaspar. Simão asetettiin virkaansa 9. maaliskuuta.

Simão sai 24. kesäkuuta 2009 nimityksen Assisin piispaksi.

## Lähteet
Hélio Paschoal

**Hélio Paschoal** CSS (26. huhtikuuta 1927 Vargem Grande do Sul – 22. marraskuuta 2005) oli brasilialainen roomalaiskatolinen piispa. Hänet vihittiin papiksi 15. elokuuta 1951 ja nimitettiin Livramento de Nossa Senhoran hiippakunnan johtoon 29. maaliskuuta 1967. Piispaksi vihkiminen seurasi 25. kesäkuuta. Pääkonsekraattorina toimi José Varani, jota avustivat José Pedro de Araújo Costa ja Tomás Vaquero.

Paschoal jäi eläkkeelle 21. tammikuuta 2004.

## Lähteet
José Pedro de Araújo Costa

**José Pedro de Araújo Costa** (19. lokakuuta 1913 Serro – 28. heinäkuuta 1996) oli brasilialainen roomalaiskatolinen arkkipiispa. Hänet vihittiin papiksi 6. joulukuuta 1936 ja nimitettiin Caetitén hiippakunnan johtoon 25. toukokuuta 1957. Piispaksi vihkiminen seurasi 15. syyskuuta. Pääkonsekraattorina toimi Armando Lombardi, jota avustivat José Terceiro de Sousa ja José de Almeida Batista Pereira.

De Araújo Costa sai 28. joulukuuta 1968 nimityksen Uberaban koadjuuttoriarkkipiispaksi ja Marcellianan titulaariarkkipiispaksi. Hän toimi koadjuuttoriarkkipiispana, kunnes jäi eläkkeelle 17. kesäkuuta 1978. Hän osallistui Vatikaanin toiseen kirkolliskokoukseen.

## Lähteet
José Terceiro de Sousa

**José Terceiro de Sousa** (7. heinäkuuta 1908 – 14. heinäkuuta 1983) oli brasilialainen roomalaiskatolinen piispa. Hänet vihittiin papiksi 30. marraskuuta 1933 ja nimitettiin Caetitén hiippakunnan johtoon 13. helmikuuta 1948. Piispaksi vihkiminen seurasi 20. kesäkuuta. Pääkonsekraattorina toimi Aureliano de Matos, jota avustivat Francisco de Assis Pires ja João Batista Portocarrero Costa. 

Terceiro de Sousa erosi tehtävistään Caetitén piispana 9. joulukuuta 1955, jolloin hänet nimitettiin São Salvador da Bahian arkkihiippakunnan vihkipiispaksi ja Letopoliin titulaaripiispaksi. 9. marraskuuta 1957 hän sai nimityksen Penedon piispaksi, jona hän toimi, kunnes erosi 24. maaliskuuta 1976. Hän osallistui Vatikaanin toiseen kirkolliskokoukseen.

## Lähteet
Château de Miromesnil

**Château de Miromesnil** on linna Tourville-sur-Arquesin kunnassa Seine-Maritimen departementissa Ylä-Normandian hallintoalueella Ranskassa.

Linnan omistaa nykyään Vogüén kreivi, ja linnan 1700-luvulta peräisin oleva puutarha on yleisön nähtävillä kesäisin.

## Historia
Nykyinen linna on rakennettu noin 1500-luvun lopulla. Paikalla on ollut linna aiemminkin, mutta siitä ei ole paljoa säilynyt. Sen sijaan linnan alueella on säilynyt Fécampin luostariin kuulunut St-Antoinen kappeli.

Linnassa on asunut Miromesnilin kolmas markiisi (1723–1796), joka palveli kuningas Ludvig XVI:n kanslerina.

Vuosina 1849–1853 linnan vuokrasivat de Maupassantit, ja heidän poikansa Guy de Maupassant, tuleva kirjailija, syntyi linnassa 5. elokuuta 1850.

## Lähteet

## Aiheesta muualla
José Geraldo Oliveira do Valle

**José Geraldo Oliveira do Valle** CSS (s. 3. joulukuuta 1929 Leme) on brasilialainen roomalaiskatolinen piispa. Hänet vihittiin papiksi 10. tammikuuta 1954 ja nimitettiin Almenaran hiippakunnan johtoon 10. toukokuuta 1982. Piispaksi vihkiminen seurasi 23. heinäkuuta. Pääkonsekraattorina toimi Silvestre Luís Scandián, jota avustivat José Lambert Filho ja Antônio Alberto Guimarães Rezende.

Oliveira do Valle sai 31. elokuuta 1988 nimityksen Guaxupén koadjuuttoripiispaksi, ja 14. syyskuuta 1989 hänestä tuli sen piispa. Hän jäi eläkkeelle 19. huhtikuuta 2006.

## Lähteet
Silvestre Luís Scandián

**Silvestre Luís Scandián** (31. joulukuuta 1931 Iconha – 16. helmikuuta 2019) oli brasilialainen roomalaiskatolinen arkkipiispa. Hänet vihittiin Jumalan Sanan seuran papiksi 3. elokuuta 1958 ja nimitettiin Araçuaín hiippakunnan johtoon 4. tammikuuta 1975. Piispaksi vihkiminen seurasi 22. helmikuuta. Pääkonsekraattorina toimi Carmine Rocco, jota avustivat Geraldo de Proença Sigaud ja João Batista da Mota e Albuquerque. 

18. elokuuta 1981 Scandián sai nimityksen Vitórian koadjuuttoriarkkipiispaksi, ja 27. huhtikuuta 1984 hänestä tuli sen arkkipiispa. Hän erosi tehtävistään arkkihiippakunnan johdossa 14. huhtikuuta 2004.

## Lähteet
Geraldo Majela de Castro

**Geraldo Majela (João José) de Castro** (24. kesäkuuta 1930 Montes Claros – 14. toukokuuta 2015) oli brasilialainen roomalaiskatolinen arkkipiispa. Hänet vihittiin premonstratensialaiseksi papiksi 8. joulukuuta 1953 ja nimitettiin Montes Clarosin hiippakunnan koadjuuttoripiispaksi 15. kesäkuuta 1982. Piispaksi vihkiminen seurasi 8. syyskuuta. Pääkonsekraattorina toimi José Alves de Sà Trindade, jota avustivat Serafim Fernandes de Araújo ja Norbert Jules François Calmels.

De Castrosta tuli 1. kesäkuuta 1988 Montes Clarosin piispa, ja 25. huhtikuuta 2001 hän sai nimityksen sen arkkipiispaksi. Hän jäi eläkkeelle 7. helmikuuta 2007.

## Lähteet
José Alves de Sà Trindade

**José Alves de Sà Trindade** (7. lokakuuta 1912 Lagoa Dourada – 8. maaliskuuta 2005) oli brasilialainen roomalaiskatolinen piispa. Hänet vihittiin papiksi 27. maaliskuuta 1937 ja nimitettiin Bonfimin hiippakunnan johtoon 4. syyskuuta 1948. Piispaksi vihkiminen seurasi 21. marraskuuta. Pääkonsekraattorina toimi Helvécio Gomes de Oliveira, jota avustivat João Batista Cavati ja Daniel Tavares Baeta Neves. 

Alves de Sà Trindade sai 27. toukokuuta 1956 nimityksen Montes Clarosin piispaksi, jona hän toimi, kunnes jäi eläkkeelle 1. kesäkuuta 1988. Hän osallistui Vatikaanin toiseen kirkolliskokoukseen.

## Lähteet
Francisco Canindé Palhano

**Francisco Canindé Palhano** (s. 1. tammikuuta 1949 São José de Mipibu) on brasilialainen roomalaiskatolinen piispa. Hänet vihittiin papiksi Natalin arkkihiippakuntaan 2. helmikuuta 1975 ja nimitettiin Bonfimin hiippakunnan johtoon 26. heinäkuuta 2006. Piispaksi vihkiminen seurasi 21. lokakuuta. Pääkonsekraattorina toimi Matias Patrício de Macêdo, jota avustivat Jaime Vieira Rocha ja Heitor de Araújo Sales.

## Lähteet
Heitor de Araújo Sales

**Heitor de Araújo Sales** (s. 29. heinäkuuta 1926 São José de Mipibu) on brasilialainen roomalaiskatolinen arkkipiispa. Hänet vihittiin papiksi Caicón hiippakuntaan 3. joulukuuta 1950 ja nimitettiin sen johtoon 5. toukokuuta 1978. Piispaksi vihkiminen seurasi 16. heinäkuuta. Pääkonsekraattorina toimi Eugênio de Araújo Sales, jota avustivat Nivaldo Monte ja Manuel Tavares de Araújo.

27. lokakuuta 1993 de Araújo Sales sai nimityksen Natalin arkkipiispaksi, jona hän toimi, kunnes jäi eläkkeelle 26. marraskuuta 2003.

## Lähteet
Jules De Martino

**Julian ”Jules” de Martino** (s. 16. heinäkuuta 1969) on brittiläinen laulaja-lauluntekijä ja muusikko. Hän kuuluu popduo The Ting Tingsiin, jossa hän toimii taustalaulajana sekä soittaa rumpuja, bassoa, kitaraa ja koskettimia. Jules aloitti soittamaan rumpuja 13-vuotiaana.

Jules syntyi Albert Placessa Itä-Lontoossa irlantilaistaustaiselle äidille ja italialaiselle isälle. Hänellä on myös Maria-niminen isosisko. 

## Aiheesta muualla
*
Akihiko Hoshide

**Akihiko Hoshide**  (,  s. 28. joulukuuta 1968 Setagaya, Japani)  on Japanin avaruusjärjestö  JAXAn japanilainen astronautti.Hän lensi ensi kertaa avaruudessa kesäkuussa 2008 tehtäväspesialistina avaruussukkulalennolla STS-124. Hän oli vuonna 2012 avaruudessa toisella avaruuslennollaan Sojuz TMA-05M.

Hoshido syntyi Setagayassa, Tokiossa, mutta vietti lapsuutensa New Jerseyssä, Yhdysvalloissa.

## Koulutus
*IB-tutkinto, United World College of South-East Asia, Singapore, 1987
*alempi korkeakoulututkinto, koneenrakennus, Keio University, 1992
*Master of Science, avaruus- ja ilmailutekniikka, University of Houston Cullen College of Engineering (Houstonin yliopiston college), 1997

## Ura NASDAssa/JAXAssa

Hoshide liittyi Japanin avaruusjärjestön (JAXA) edeltäjäorganisaatioon NASDA:an vuonna 1992 ja työskenteli japanilaisen kantoraketin H-II:n parissa kaksi vuotta. Vuodesta 1994 vuoteen 1999 hän oli NASDAn astronauttitoimiston astronauttien teknisen tuen tehtävissä auttaen japanilaisten astronauttien koulutusohjelman kehittämisessä. Hän tuki astronautti Koichi Wakataa hänen koulutuksessaan ja Wakatan sukkulalennolla STS-72.

Helmikuussa 1999 NASDA valitsi Hoshiden yhdeksi kolmesta Kansainvälisen avaruusaseman (ISS) japanilaisesta astronauttikandidaatista. Hän sai ISS:n astronautin pätevyyden tammikuussa 2001. Hän on osallistunut ISS:n japanilaisen avaruuslaboratoriomoduulin Kibō:n ja rahtialus H-II Transfer Vehicle:n (HTV) laitteiden ja operaatioiden kehitystyöhön.

Toukokuussa 2004 hän suoritti Sojuz-TMA:n lentoinsinööri 1:n koulutuksen Kosmonauttien koulutuskeskus Juri Gagarinissa  Tähtikaupungissa, Venäjällä, minkä jälkeen hän siirtyi Johnsonin avaruuskeskukseen. Hän suoritti NASAn astronauttikoulutuksen ja liittyi sukkulalennon STS-124 *[[Discovery (avaruussukkula)|Discovery]]* (1.–14.6.2008) miehistöön tehtäväspesialistina toiselle kolmesta Kibōn asennuslennosta toukokuussa 2008.

15. heinäkuuta 2012 hänet laukaistiin lennolla Sojuz TMA-05M ISS-avaruusemalle osallistumaan puoli vuotta kestävälle lennolle ISS:n Retkikunta 32:n ja Retkikunta 33:n lentoinsinöörinä.

## Lähteet
*Akihiko Hoshide Spacefacts.de:n elämäkerrassa 

## Aiheesta muualla

*Akihiko Hoshide NASAn elämäkerrassa 
*Akihiko Hoshide Spacefacts.de:n elämäkerrassa 
*Retkikunta 32: Akihiko Hoshiden haastattelu ennen lentoa  (4.6.2012) 
*STS-124: Akihiko Hoshiden haastattelu ennen lentoa  (29.4.2008)
Hugo María Van Steekelenburg

**Hugo María Van Steekelenburg** (s. 15. lokakuuta 1937 Wateringen) on Brasiliassa toiminut alankomaalainen roomalaiskatolinen piispa. Hänet vihittiin fransiskaanien papiksi 8. kesäkuuta 1964 ja nimitettiin Almenaran hiippakunnan johtoon 23. kesäkuuta 1999. Piispaksi vihkiminen seurasi 24. syyskuuta. Pääkonsekraattorina toimi Diogo Reesink, jota avustivat Célio de Oliveira Goulart ja Geraldo Majela de Castro.

Van Steekelenburg jäi eläkkeelle 19. kesäkuuta 2013.

## Lähteet
Euler-projekti

**Euler-projekti** on internet-sivusto, jolla on tietokoneella ratkaistaviksi tarkoitettuja laskennallisia tehtäviä.

Sivusto on nimetty sveitsiläisen matemaatikon ja fyysikon, Leonhard Eulerin (1707–1783) mukaan. Tehtävien vaativuustaso vaihtelee alkupään helpoista tehtävistä loppupään usein jo huomattavia ongelmanratkaisutaitoja ja teoreettista tietoakin vaativiin tehtäviin. Tehtävien ratkaisemiseen voi käyttää itse valitsemaansa ohjelmointikieltä. Tehtävät ovat sellaisia, että ne voi ratkaista tehokkaalla ohjelmakoodilla normaalissa kannettavassa tai pöytätietokoneessa yleensä alle minuutissa.

Tehtävään vastataan ilmoittamalla oikea vastaus, joka yleensä on yksi luku. Järjestelmä tarkastaa vastauksen ja jos se on oikea, kasvattaa käyttäjän pistetiliä. Tämän jälkeen ratkaisusta on mahdollista keskustella tähän tarkoitetulla keskustelupalstalla.

Projektin aloitti Colin Hughes vuonna 2001 mathchallenge.net-sivuston alaosiona. Käyttäjät voivat ehdottaa uusia tehtäviä. Näistä tietty matemaatikoiden ja ohjelmoijien ryhmä valikoi sopivat ja muuntaa ne ratkaistaviksi ongelmiksi. Uusia tehtäviä julkaistaan säännöllisesti. Yleensä tahti on yksi tehtävä per viikonloppu. Projektin virallinen kieli on englanti, mutta projektista ylläpidetään muitakin kieliversioita.

Tyypillisesti Euler-projektin tehtävät liittyvät mm. logiikkaan, lukuteoriaan, kombinatoriikkaan, peliteoriaan tai geometriaan. Pelkällä raa’alla voimalla (brute force) ei ongelmia enää alkupään helpohkojen tehtävien jälkeen voi ratkaista. Vastauksen saaminen tavoitteeksi asetetussa minuutin laskenta-ajassa vaatii yleensä teoreettista tietoa, algoritmiosaamista ja ohjelmointitaitoa. Joukossa on myös tehtäviä, joiden ratkaiseminen onnistuu pelkästään kynää ja paperia käyttäen tai pelkästään päättelemällä.

## Aiheesta muualla
*Euler-projektin kotisivu (engl.)
Matias Patrício de Macêdo

**Matias Patrício de Macêdo** (s. 14. huhtikuuta 1936 Santana do Matos) on brasilialainen roomalaiskatolinen arkkipiispa. Hänet vihittiin papiksi Natalin arkkihiippakuntaan 14. heinäkuuta 1963 ja nimitettiin Cajazeirasin hiippakunnan johtoon 12. heinäkuuta 1990. Piispaksi vihkiminen seurasi 21. lokakuuta. Pääkonsekraattorina toimi Alair Vilar Fernandes de Melo, jota avustivat Manuel Tavares de Araújo ja Zacarias Rolim de Moura.

De Macêdo sai 12. heinäkuuta 2000 nimityksen Campina Granden koadjuuttoripiispaksi, ja 29. elokuuta 2001 hänestä tuli sen piispa. 26. marraskuuta 2003 de Macêdo nimitettiin Natalin arkkipiispaksi, jona hän toimi, kunnes jäi eläkkeelle 21. joulukuuta 2011.

## Lähteet
Jaime Vieira Rocha

**Jaime Vieira Rocha** (s. 30. maaliskuuta 1947) on brasilialainen roomalaiskatolinen arkkipiispa. Hänet vihittiin papiksi Natalin arkkihiippakuntaan 1. helmikuuta 1975 ja nimitettiin Caicón hiippakunnan johtoon 29. marraskuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.

Vieira Rocha sai 16. helmikuuta 2005 nimityksen Campina Granden piispaksi ja 21. joulukuuta 2011 Natalin arkkipiispaksi.

## Lähteet
Manoel Delson Pedreira da Cruz

**Manoel Delson Pedreira da Cruz** (s. 10. heinäkuuta 1954 Biritinga) on brasilialainen roomalaiskatolinen piispa. Hänestä tuli kapusiini 17. tammikuuta 1978, ja hän sai pappisvihkimyksensä 5. heinäkuuta 1980. Hänet nimitettiin Caicón hiippakunnan johtoon 5. heinäkuuta 2006, ja piispaksi vihkiminen seurasi 24. syyskuuta. Pääkonsekraattorina toimi Geraldo Majella Agnelo, jota avustivat Matias Patrício de Macêdo ja Itamar Navildo Vian.

## Lähteet
Itamar Navildo Vian

**Itamar Navildo Vian** (s. 27. elokuuta 1940 Roca Sales) on brasilialainen roomalaiskatolinen arkkipiispa. Hänet vihittiin kapusiinien papiksi 1. joulukuuta 1968 ja nimitettiin Barran (do Rio Grande) hiippakunnan johtoon 29. joulukuuta 1983. Piispaksi vihkiminen seurasi 8. huhtikuuta 1984. Pääkonsekraattorina toimi João Cláudio Colling, jota avustivat Nei Paulo Moretto ja Orlando Octacilio Dotti.

Vian sai 22. helmikuuta 1995 nimityksen Feira de Santanan piispaksi ja 16. tammikuuta 2002 arkkipiispaksi.

## Lähteet
Yhdistys

**Yhdistys** (myös **järjestö**) on useiden henkilöiden pysyväksi tarkoitettu yhteenliittymä yhteisten tarkoitusperien toteuttamista varten.

Länsimaissa yhdistymisen perustana on lailla säädetty yhdistymisvapaus. Yhdistyksen perustamisesta on monissa maissa säädetty erikseen lailla.

## Käsitteet
Sanoja yhdistys ja järjestö käytetään usein synonyymeina. Yhdistys on hallinnollinen termi, kun taas järjestöllä viitataan usein kansalaisyhteiskunnan toimijoihin.

Yhdistystä voidaan kutsua myös seuraksi, kerhoksi tai liitoksi.

## Yhdistysten piirteitä
Yhdistymisen syy vaihtelee kaupallisesta tarkoituksesta sosiaalisten suhteiden huoltamiseen. Yhdistyksen toiminnalla voi olla suuri yhteiskunnallinen merkitys riippuen sen koosta. Sen kautta yksilöt voivat vaikuttaa elämänsä osa-alueisiin muiden kanssa yhdessä. Yhteiskunta voi myös määrätä, että jotkin tehtävät hoidetaan yhdistyksien kautta. Silloin yhdistys on toissijainen tekijä, joka pyrkii kansalliseen tai paikalliseen vaikuttamiseen. 

Eri maiden oikeusjärjestelmät tunnustavat erilaisia yhdistyksiä. Pääpiirteittäin ne voidaan jakaa aatteellisiin, julkisoikeudellisiin, taloudellisiin ja ei-kaupallisiin. 

Yhdistyksissä jäsenmäärä vaihtelee, mikä erottaa ne yhtiöistä, sillä yhtiöissä osakkeiden tai osuuksien määrä on kiinteä.

## Historiaa
Rooman valtakunnassa oli vapaiden käsityöläisten eräänlaisia yhdistyksiä, ja samaan aikaan germaanien keskuudessa syntyi seuroja, joiden tarkoitus oli antaa jäsenille keskinäistä suojaa tai yhdessäoloa. Keskiajalla useimmat yhdistykset olivat hengellisiä hyväntekeväisyysseuroja tai kaupunkien ammattiseuroja, joista saman ammatin harjoittajat saivat suojaa. Niiden pohjalta syntyi ammattikuntalaitos. Suomessa yksi varhaisimmista yhdistyksistä oli pirkanmiesten järjestö. 1700-luvulla yleistyivät salaseurat, joiden olennaisena toimintamuotona oli ajanvietteen tarjoaminen jäsenistölle.

## Katso myös

* Aatteellinen yhdistys
* Taloudellinen yhdistys
* Yhdistymisvapaus
* Yhdistys (Suomi)
* Kansalaisjärjestö

## Lähteet

## Aiheesta muualla
João Batista Portocarrero Costa

**João Batista Portocarrero Costa** (7. kesäkuuta 1904 Vitória de Santo Antão – 6. tammikuuta 1959) oli brasilialainen roomalaiskatolinen arkkipiispa. Hänet vihittiin papiksi 30. lokakuuta 1927 ja nimitettiin Mossorón hiippakunnan johtoon 31. heinäkuuta 1943. Piispaksi vihkiminen seurasi 7. marraskuuta. Pääkonsekraattorina toimi Miguel de Lima Valverde, jota avustivat Adalberto Accioli Sobral ja Mário de Miranda Vilas-Boas.

Portocarrero Costa sai 3. heinäkuuta 1953 nimityksen Olinda e Recifen koadjuuttoriarkkipiispaksi ja Selgen titulaariarkkipiispaksi. Hän kuoli 54-vuotiaana virassa.

## Lähteet
José de Medeiros Leite

**José de Medeiros Leite** (16. marraskuuta 1898 Mossoró – 6. maaliskuuta 1977) oli brasilialainen roomalaiskatolinen piispa. Hänet vihittiin papiksi 29. toukokuuta 1924 ja nimitettiin Oliveiran hiippakunnan johtoon 14. elokuuta 1945. Piispaksi vihkiminen seurasi 28. lokakuuta. Pääkonsekraattorina toimi Antônio dos Santos Cabral, jota avustivat Alexandre Gonçalves do Amaral ja João Batista Portocarrero Costa.

De Medeiros Leite osallistui Vatikaanin toiseen kirkolliskokoukseen ja kuoli 78-vuotiaana virassa.

## Lähteet
Luís Flávio Cappio

**Luís Flávio Cappio** (s. 4. lokakuuta 1946 Guaratinguetá) on brasilialainen roomalaiskatolinen piispa. Hänet vihki fransiskaanien papiksi Paulo Evaristo Arns 19. joulukuuta 1971, ja hänet nimitettiin Barran (do Rio Grande) hiippakunnan johtoon 16. huhtikuuta 1997. Piispaksi vihkiminen seurasi 6. heinäkuuta. Pääkonsekraattorina toimi Aloísio Leo Arlindo Lorscheider, jota avustivat Paulo Evaristo Arns ja Itamar Navildo Vian.

## Lähteet
Francisco de Assis Dantas de Lucena

**Francisco de Assis Dantas de Lucena** (s. 19. lokakuuta 1963 Jardim do Seridó) on brasilialainen roomalaiskatolinen piispa. Hänet vihki papiksi Caicón hiippakuntaan Heitor de Araújo Sales 21. heinäkuuta 1991, ja hänet nimitettiin Guarabiran hiippakunnan johtoon 28. toukokuuta 2008. Piispaksi vihkiminen seurasi 17. elokuuta. Pääkonsekraattorina toimi Heitor de Araújo Sales, jota avustivat Jaime Vieira Rocha ja Manoel Delson Pedreira da Cruz. Dantas de Lucena asetettiin virkaansa 31. elokuuta.

## Lähteet
Sandra Romain

**Sandra Romain** (s. 26. maaliskuuta 1978 Timișoara) on vuonna 2000 uransa aloittanut romanialainen pornonäyttelijä. Myös hänen sisarensa Alice Romain on esiintynyt pornoelokuvissa.

Romain on voittanut viisi AVN-palkintoa vuosina 2006–2007. Hän on toiminut myös *[[Penthouse]]n* mallina. Hän on naimisissa.

## Lähteet

## Aiheesta muualla
*
Chad Donovan

**Chad Donovan** (s. 11. tammikuuta 1972 Ohio) on yhdysvaltalainen homopornonäyttelijä. Hän aloitti uransa esiintyjänä vuonna 1994 ja aloitti lisäksi ohjaustyöt vuonna 2001. Hän on käyttänyt myös nimiä Chad Donavan ja Aaron West. Hän on 175-senttinen. Vuonna 2005 Donovanille myönnettiin Hall of Fame -paikat sekä GayVN- että Grabby-palkintojen jaon yhteydessä.

## Lähteet

## Aiheesta muualla
*
Barrett Long

**Barrett Long** (s. 8. marraskuuta 1982) on yhdysvaltalainen homopornonäyttelijä, joka aloitti uransa esiintyjänä vuonna 2002. Hän on sittemmin myös ohjannut. Hän on 188-senttinen. Hän on esiintyessään käyttänyt myös nimeä Steve Turbo. Long on nähty top-rooleissa. Hän on voittanut muun muassa GayVN-palkinnon kategoriassa *Best Cum Shot* vuonna 2009.

## Lähteet

## Aiheesta muualla
* Pornstarrd: Barrett Longin profiili  
*
Miramax

**Miramax Films** on yhdysvaltalainen elokuvayhtiö, jonka Harvey Weinstein perusti yhdessä veljensä Bob Weinsteinin kanssa vuonna 1979. Yhtiön nimi muodostui heidän vanhempiensa etunimistä Max ja Miriam. Alun perin yhtiö perustettiin tarkoituksena tuoda levitykseen suurten elokuvayhtiöiden epäkaupallisiksi leimaamia elokuvia. Veljekset myivät Miramaxin Disneylle 80 miljoonalla dollarilla vuonna 1993.

Kuuluisia Miramaxin elokuvatuotantoja ovat muun muassa *[[Pulp Fiction]]* (1994), *[[The Crying Game]]*, *[[Englantilainen potilas]]* (1996), *[[Holy Smoke – pyhässä pilvessä]]* (1999) ja *[[Prozac Nation]]* (2001).

Miramax on myös levittänyt elokuvia. Näihin kuuluu muiden muassa Asterix & Obelix-, Pokémon- ja Bionicle-elokuvia.

Vuonna 2010 The Walt Disney Company myi yrityksen Filmyard Holdingsille vuoteen 2016 asti, jolloin se myytiin BeIN Media Groupille.

Vuonna 2020 ViacomCBS osti 50 %:n osuuden Miramaxista ja yhtiöstä tuli yhteisyritys BeIN Media Groupin kanssa.

## Miramaxin tuottamia elokuvia

### 1990-luvulla
* 1992: *[[Reservoir Dogs]]*
* 1994: *[[Pulp Fiction]]*
* 1993: *[[Piano (elokuva)|Piano]]*
* 1997: *[[Will Hunting]]*
* 1998: *[[Studio 54]]*
* 1999: *[[Iloiset veikot]]*
* 1999: *[[Holy Smoke – pyhässä pilvessä]]*
* 1999: *[[Human Traffic]]*

### 2000-luvulla

## Aiheesta muualla
* Miramaxin virallinen sivusto
Brännskär

**Brännskär** on saari Nauvon eteläosassa. Saarella on kalastajatila ja vierassatama. Saaristotilaa hallinnoi Turunmaan Saaristosäätiö. 50 hehtaarin kokoisella saarella asui vuonna 2000 yksi henkilö. 

## Lähteet

## Aiheesta muualla

*Brännskärin kotisivu
Mohamed el-Bisatie

**Mohamed el-Bisatie** (; 1937 Egypti – 14. heinäkuuta 2012 Egypti) oli egyptiläinen kirjailija.

El-Bisatie vietti lapsuutensa Niilin suistossa. Hän ryhtyi kirjoittamaan novelleja lehtiin vuonna 1962. Hänen ensimmäinen kokoelmansa ilmestyi 1968, ja sittemmin hän julkaisi toistakymmentä romaania ja kuusi novellikokoelmaa. Romaaneja ja novelleja on käännetty esimerkiksi englanniksi, ranskaksi, italiaksi ja espanjaksi.

El-Bisatie sai useita palkintoja. Hänelle myönnettiin muun muassa Sultan Oweis -palkinto 2001 ja Sawiris-palkinto 2009. Romaani *Hunger* oli Booker Prize Foundationin hallinnoiman International Prize for Arabic Fiction -palkinnon ehdokkaana 2009.

Hän kirjoitti omaelämäkerran, joka on ilmestynyt englanniksi nimellä *And the Train Comes*.

## Lähteet
Alexandre Gonçalves do Amaral

**Alexandre Gonçalves do Amaral** (12. kesäkuuta 1906 Carmo da Mata – 5. helmikuuta 2002) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 22. syyskuuta 1929 ja nimitettiin Uberaban piispaksi 5. elokuuta 1939. Piispaksi konsekroinnin suoritti 29. lokakuuta Antônio dos Santos Cabral, jota avustivat Manoel Nunes Coelho ja Inocêncio Engelke.

14. huhtikuuta 1962 Gonçalves do Amaral sai nimityksen Uberaban arkkipiispaksi, jona hän toimi, kunnes erosi tehtävistään 14. heinäkuuta 1978. Hän osallistui Vatikaanin toiseen kirkolliskokoukseen.

## Lähteet
Inocêncio Engelke

**Inocêncio Engelke** (11. maaliskuuta 1881 Joinville – 16. kesäkuuta 1960) oli brasilialainen roomalaiskatolinen piispa. Hänet vihittiin fransiskaanien papiksi 31. tammikuuta 1907 ja nimitettiin Campanhan hiippakunnan koadjuuttoripiispaksi sekä Trapezopoliin titulaaripiispaksi 4. heinäkuuta 1924. Piispaksi vihkiminen seurasi 12. joulukuuta. Pääkonsekraattorina toimi João Francisco Braga.

Engelkestä tuli 25. joulukuuta 1935 Campanhan piispa, jona hän toimi, kunnes kuoli 79-vuotiaana virassa.

## Lähteet
Lars Petter Nordhaug

**Lars Petter Nordhaug** (s. 14. toukokuuta 1984 Lillehammer) on norjalainen maantiepyöräilijä, joka kilpaili ammattilaisena 2005–2017.

Nordhaug aloitti uransa maastopyöräilijänä, kunnes vaihtoi lajikseen maantiepyöräilyn. Hän voitti Norjan maantieajomestaruuden vuonna 2006 sekä maastopyöräilymestaruuden vuonna 2008. Vuonna 2010 hän siirtyi uuteen Team Sky -ammattilaistalliin. Hän edusti Belkin Pro Cycling Team -joukkuetta 2013–2014, kunnes palasi Team Sky -talliin 2015. Viimeisellä ammattilaiskaudellaan 2017 hän edusti Aqua Blue Sportia. Hän voitti World Tour -sarjaan kuuluvan Grand Prix Cycliste de Montréal -kilpailun 2012 kukistettuaan loppukirissä Moreno Moserin ja Aleksandr Kolobnevin.

## Saavutuksia

;2005
:Norjan maastopyöräilyn maratonmatkan mestaruus
;2006
:Norjan maantieajomestaruus
;2008
:Norjan maastopyöräilymestaruus
;2009
:Tour de Normandie, kokonaiskilpailussa neljäs, 5. etapin voitto
:Irlannin ympäriajo, kokonaiskilpailussa toinen, 3. etapin voitto
;2011
:Critérium International, kokonaiskilpailussa 11.
:Italian ympäriajo, kokonaiskilpailussa 92.
;2012
:Trofeo Deià, voitto
:Critérium International, kokonaiskilpailussa 4.
:Baskimaan ympäriajo, kokonaiskilpailussa 6.
:Norjan ympäriajo, kokonaiskilpailussa 3.
:Tanskan ympäriajo, 3. etapin voitto
:Grand Prix Cycliste de Montréal, voitto
;2013
:Ranskan ympäriajo, kokonaiskilpailussa 50.
:Tour des Fjords, kokonaiskilpailussa 2.
:MM-kilpailut, maantieajossa 12.
;2014
:Arctic Race of Norway, 1. etapin voitto
;2015
:Tour de Yorkshire, kokonais- ja pistekilpailun sekä 1. etapin voitto

## Lähteet

## Aiheesta muualla

* Lars Petter Nordhaug sports-reference.com -sivustolla
Oruro

**Oruro** on vanha kaivoskaupunki Bolivian länsiosassa Andien vuoristossa, noin 3&nbsp;700 metrin korkeudella merenpinnasta. Kaupungin perustivat espanjalaiset vuonna 1606, alun perin nimellä *Real Villa de Don Felipe de Austria*. Oruro perustettiin alun perin hopeakaivosten vuoksi. Hopeavarojen myöhemmin ehdyttyä perustettiin tinakaivoksia. 

Kaupungissa oli vuonna 2012 noin 264&nbsp;900 asukasta..

Kaivosteollisuuden ansiosta Orurossa on hyvä rautatielinja, mutta matkustajajunia kulkee vain etelään Uyuniin ja siitä eteenpäin. Sitä kautta on mahdollista päästä Argentiinan rajalle tai Chileen.

## Lähteet

## Aiheesta muualla
Copacabana (Bolivia)

**Copacabana** on pikkukaupunki Boliviassa, Titicaca-järven rannalla. Noin 6&nbsp;000 asukkaan kaupunki sijaitsee 3&nbsp;841 metrin korkeudella merenpinnasta La Pazin departementissa Perun rajan tuntumassa.  Se on Bolivian suosituimpia matkailukohteita ja sieltä lähdetään järviretkille pyhille inkojen saarille, Isla del Soliin ja Isla de la Lunaan. Kaupungin suosiota lisää Etelä-Amerikan tärkein pyhimyshahmo Copacabanan neitsyt.

## Lähteet

## Aiheesta muualla
Maija-Liisa Friman

**Maija-Liisa Friman** (o.s. Sirviö, s. 1952 Iisalmi) on suomalainen diplomi-insinööri, yritysjohtaja ja hallitustyön ammattilainen. Vuonna 2005 ja uudelleen vuonna 2012 hänet arvioitiin Suomen vaikutusvaltaisimmaksi naiseksi yritysmaailmassa Talouselämä-lehden vuosittaisessa Päättäjänaiset-katsauksessa.
 Hän on ollut  myös Pohjois-Euroopan menestyksekkäimpien liikenaisten listalla (vuonna 2015 sijalla 15/20). Vuonna 2017 Fridman arvioitiin Suomen talouselämän päättäjänaisista kahdeksanneksi merkittävimmäksi.

Friman valmistui kemian diplomi-insinööriksi Teknillisestä korkeakoulusta 1978. Ensimmäinen työ oli Kemiran Harjavallan lannoitetehtaan käyttöinsinöörinä, sitten 1982–1990 Kemiran tehtävissä Meksikossa ja Georgian osavaltion Savannah'ssa Yhdysvalloissa. Vuonna 1992 Friman meni toimitusjohtajaksi ruotsalaisomisteiseen kipsilevy-yhtiöön Gyprociin. Vuonna 2000 hän siirtyi energiayhtiö Vattenfall Oy:n toimitusjohtajaksi ja toimi sitten Aspocomp Groupin toimitusjohtajana 2004–2007.

Vuodesta 2007 Friman on keskittynyt hallitustyöskentelyyn useissa merkittävissä yrityksissä ja yhteisöissä. Vuonna 2012 Talouselämä-lehti arvioi hänet Suomen vaikutusvaltaisimmaksi päättäjänaiseksi. Hän toimi tuolloin hallituksen puheenjohtajana Ekokemissä ja Helsingin Diakonissalaitoksessa, varapuheenjohtajana Neste Oilin hallituksessa sekä jäsenenä ja tarkastusvaliokunnan puheenjohtajana TeliaSonerassa ja Finnairissa. Hän istui myös Ruotsin valtion omistaman rautamalmiyhtiö LKAB:n hallituksessa.

Friman on ollut hallituksen jäsenenä myös muun muassa Metso Oyj:ssä 2003–2012, Suomen Lääketieteen Säätiössä 2003–2011, Keskinäinen Eläkevakuutusyhtiö Ilmarisessa 2005–2009, Sponda Oyjssä 2001–2007, Helsingin Suomalaisessa Yhteiskoulussa 2002–2006, Rautaruukki Oyj:ssä 2002–2004 sekä Empower Oy:ssä 2000–2004.

## Yksityiselämä

Maija-Liisa Frimanin puoliso on ekonomi, varatuomari Kaj Friman. Heillä on aikuinen tytär.

## Lähteet

## Aiheesta muualla
*Hyvä johtaja on hyvä johtaja (Maija-Liisa Friman - Naisjohtajaohjelma, 2012) (youtube.com)
Carlos Condit

**Carlos Jose Condit** (s. 26. huhtikuuta 1984), joka tunnetaan myös lempinimellä Natural Born Killer (NBK), on yhdysvaltalainen vapaaottelija. Hän voitti Ultimate Fighting Championship -promootion tilapäisen välisarjan mestaruuden 4. helmikuuta 2012 ottelussa Nick Diazia vastaan. Condit on myös entinen World Extreme Cagefighting -promootion välisarjan mestari. Vapaaottelusivusto Sherdog listasi Conditin parhaimmillaan maailman toiseksi parhaaksi välisarjan ottelijaksi 2012, tuolloin loukkaantumisen vuoksi tauolla olleen Georges St. Pierren jälkeen ja 10. parhaaksi pound for pound -listallaan.

## Lähteet

## Aiheesta muualla
*Virallinen sivu 
*Carlos Condit UFC.comissa
*Carlos Condit Sherdog.comissa
Korujen valmistus

**Korujen valmistus** () on Carles Codinan kirjoittama 160-sivuinen kirja, jossa esitellään korujen tekoa kullasta tai hopeasta ja erilaisia työstökuvauksia, mm. happosyövytys, granulointi eli rakeistus, patinointi ja saranoiden valmistus. Kirja esittää myös kuvauksia vahamallien veistämisestä ja valamisesta.
Ammunta kesäolympialaisissa 2012 – miesten trap

**Miesten trap** ammuttiin 5. ja 6. elokuuta Royal Artillery Barracksissa.

## Aikataulu

Suluissa Suomen aika (EEST)

## Ennätykset
Ennen olympialaisten alkua voimassa olleet maailman- ja olympiaennätykset:

## Peruskilpailu

## Loppukilpailu

## Lähteet
*
*

### Viitteet